અમદાવાદની ગટરમાં ટાઈપ-ટુ વાઈરસ પોલિયોની રસીમાંથી આવ્યો છે. ગુજરાત સરકારના આરોગ્ય ખાતાના વરિષ્ઠ અધિકારી જણાવે છે, “પોલિયો નાબૂદ કરવા વપરાતી ત્રિસંયોજક રસી જોખમી છે. જ્યારે બાળકને રસી પીવડાવવામાં આવે છે ત્યારે આ વાઈરસ બાળકના શરીરમાં પોલિયોના અન્ય વાઈરસ સામે રોગપ્રતિકારક શક્તિ ઊભી કરી છે. આ દરમિયાન ટાઈપ 1,2,3 વાઈરસમાં જિનેટિક ફેરફાર થાય છે અને જે એક્ટિવ પોલિયો વાઈરસ હોય તેનું બાળકના મળમૂત્ર વાટે વિસર્જન થઈ જાય છે.” આ રીતે પોલિયો વાઈરસ અમદાવાદની ગટરમાં ડિટેક્ટ થયા છે. વેક્સિન વાટે આવેલા આ પોલિયો વાઈરસ પોલિયોમિલિટિસનું જોખમ ઊભું કરે છે અને તેનો ભોગ નબળી રોગપ્રતિકારક શક્તિ ધરાવતા બાળકો બને છે.